Document ID: 32000D0165

KOMISSION PÄÄTÖS,
tehty 15 päivänä helmikuuta 2000,
tiettyjen kasvien siementen ja lisäysaineiston yhteisön vertailukokeiden ja testien järjestelyjen vahvistamisesta neuvoston direktiivien 66/401/ETY, 66/402/ETY, 66/403/ETY ja 69/208/ETY mukaisesti
(tiedoksiannettu numerolla K(2000) 370)
(ETA:n kannalta merkityksellinen teksti)
(2000/165/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1), sellaisena kuin se on viimeksi muutettuna direktiivillä 98/96/EY(2), ja erityisesti sen 20 artiklan 3 kohdan,
ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY(3), sellaisena kuin se on viimeksi muutettuna komission direktiivillä 1999/54/EY(4), ja erityisesti sen 20 artiklan 3 kohdan,
ottaa huomioon siemenperunoiden pitämisestä kaupan 14 päivänä kesäkuuta 1966 annetun neuvoston direktiivin 66/403/ETY(5), sellaisena kuin se on viimeksi muutettuna komission päätöksellä 1999/742/EY(6), ja erityisesti sen 14 artiklan 4 kohdan,
ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY(7), sellaisena kuin se on viimeksi muutettuna direktiivillä 98/96/EY, ja erityisesti sen 19 artiklan 3 kohdan,
sekä katsoo seuraavaa:
(1) Edellä mainituissa direktiiveissä säädetään siementen ja lisäysaineiston yhteisön vertailukokeiden ja testien suorittamiseksi tarvittavista järjestelyistä.
(2) On ensiarvoisen tärkeää varmistaa, että ainakin joidenkin valittujen kasvien kokeisiin ja testeihin otettavat näytteet ovat riittävän edustavia. Oikeiden johtopäätösten tekemiseksi kaikkien jäsenvaltioiden olisi osallistuttava yhteisön vertailukokeisiin ja testeihin, jos niiden alueella tavanomaisesti lisätään tai pidetään kaupan edellä mainittujen kasvien siemeniä.
(3) Komissio vastaa yhteisön vertailukokeiden ja testien suorittamiseksi tarvittavista järjestelyistä.
(4) Kokeiden ja testien suorittamista koskevat yksityiskohtaiset tekniset järjestelyt on vahvistettu maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean kanssa.
(5) Kokeiden ja testien järjestelyt kattavat myös muun muassa tietyt haitalliset organismit, jotka kuuluvat kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(8), sellaisena kuin se on viimeksi muutettuna komission direktiivillä 1999/53/EY(9), soveltamisalaan (yhteisön kasvinsuojelujärjestelmä).
(6) Vuonna 1999 korjattuja siemeniä ja lisäysaineistoa koskevat yhteisön vertailukokeet ja testit olisi suoritettava markkinointivuoden 1999/2001 aikana ja näitä kokeita ja testejä koskevat yleiset järjestelyt olisi vahvistettava.
(7) Tässä päätöksessä säädetyt toimenpiteet ovat maataloudessa, puutarhaviljelyssä ja matsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Vuosina 1999-2001 on suoritettava liitteessä lueteltujen kasvien siementen ja lisäysaineiston yhteisön verailukokeet ja testit.
2. Kaikkien jäsenvaltioiden on osallistuttava yhteisön vertailukokeisiin ja testeihin, jos niiden alueella tavanomaisesti lisätään tai pidetään kaupan liitteessä lueteltujen kavien siemeniä ja lisäysaineistoa.
2 artikla
Tämän päätöksen liitteessä vahvistetaan yleiset järjestelyt 1 artiklassa tarkoitettujen kokeiden ja testien suorittamiseksi.
3 artikla
Direktiivissä 77/93/ETY tarkoitettuihin arviointeihin liittyen yksiköiden alaisen vastuussa olevan laitoksen on täytynyt aiemmin koodittaa jokainen laboratoriokokeisiin ja testeihin tarkoitettu näyte. Jos näytteet varmistuvat kyseisten haitallisten organismien saastuttamiksi, komissio varmistaa, että yhteisön kasvinsuojelujärjestelmässä edellytetyt toimenpiteet toteutetaan. Tämä ei kuitenkaan rajoita yhteisön vertailukokeiden ja testien varmistettuja tuloksia ja johtopäätöksiä koskevien vuosikertomusten arviointiin sovellettavien yleisten edellytysten soveltamista.
4 artikla
Tämä päätös on osoitettu kaikille jäsenvaltioille.
Tehty Brysselissä 15 päivänä helmikuuta 2000.

Labels: 7
18
6